Pagina 1

10 emoţii pe care le trăieşte orice cititor

Cărţile te trec prin multe stări, aşa că nu degeaba se spune că te fac mai empatic şi îţi cresc inteligenţa emoţională. Uneori te învăluie sentimente pozitive, ca atunci când personajul principal rămâne cu sufletul său pereche. Alteori îţi vine să plângi, pentru că eroul romanului tău moare pe neaşteptate sau nu cunoaşte fericirea până la adânci bătrâneţi. Oricum ar fi, când deschizi un volum este ca şi cum te-ai urca într-un carusel emoţional. Află care sunt cele mai comune reacţii pe care le au cititorii.

**1. Fericirea pe care o simţi când cumperi o carte nouă**

Până să începi să citeşti, există acel moment în care deschizi volumul şi miroşi paginile sale şi ţi se pare că este cel mai frumos sentiment din lume. Adaugă la asta siguranţa că te va aştepta o experienţă minunată!

**2. Neliniştea care te cuprinde, când încerci să găseşti poziţia ideală pentru citit.**

Ştii despre ce vorbim: te întorci de pe o parte pe alta, citeşti pe burtă, pe spate, în fotoliul tău preferat, iar la final te ghemuieşti în pătura ta preferată şi totul vine de la sine.

**3. Nervii care te cuprind când eroul spune sau face ceva stupid şi trebuie să laşi cartea din mână pentru câteva secunde şi să te linişteşti.**

Îţi spui că ştie el ce face, continui lectura, dar lucrurile se înrăutăţesc în următorul capitol şi furia ta nu mai poate fi controlată. Te resemnezi rapid, pentru că ştii că nu ai cum să schimbi lucrurile, dar ţine minte că poţi evita asta cu o cană de [ceai](https://www.thebookclub.ro/categorie/tea-coffee/" \t "_blank) lângă tine. O băutură caldă te ajută să te relaxezi.

**4. Confuzia pe care o trăieşti când te îndrăgosteşti de personajul tău preferat, dar te bucuri că există cineva ideal pentru el în carte.**

Sigur că ai vrea să îl întâlneşti în carne şi oase, dar la fel de frumos este că sufletul său pereche îi va rămâne alături până la adânci bătrâneţi, la finalul romanului.

**5. Curiozitatea de afla mai multe despre locuri precum Hogwarts sau Narnia.**

Când le descoperi, dorinţa ta cea mai mare este ca fantezia să se transforme în realitate. Asta dacă nu cumva citeşti “Jocurile foamei”.



**6. Tristeţea prin care treci când personajul tău preferat moare şi nu ştii cum vei putea continua să citeşti mai departe.**

În astfel de momente, ai vrea să îi spui câte ceva autorului, pentru că ştii şi tu că aşa ceva nu se face.

**7. Dorinţa de a-ţi aminti momentul în care ai pus mâna pe carte.**

Deseori ştii doar că citeşti cea mai tare poveste şi nu mai vrei să afli nimic despre nimeni, te trezeşti la realitate 300 de pagini mai târziu şi nu mai ştii când ai început să citeşti.

**8. Dezamăgirea pe care o trăieşti când cartea ta preferată este transformată într-un film şi toţi prietenii tăi te evită timp de câteva săptămâni de la premieră, pentru că ştiu cum eşti.**

În opinia ta, filmele tratează lucrurile ceva mai superficial, plus că mai schimbă câteva lucruri, iar farmecul romanului tău preferat se pierde. Cum ai putea să nu vorbeşti despre asta?

**9. Frustrarea pe care o simţi când cei mai în vârstă spun că generaţia tânără nu mai citeşte.**

Ştii cât de nedrept este şi oricâte exemple de romane bune ai da, oricâte discuţii despre cărţi ai deschide, nimeni nu pare să vrea să îşi schimbe părerea.

**10. Nostalgia pe care o ai, când închei o carte buna.**

Eşti un pic trist, pentru că simţi că ai pierdut o parte din tine, dar te consolezi cu gândul că poţi oricând să o reciteşti. În plus, te aşteaptă multe alte aventuri în bibiliotecă.

<https://www.thebookclub.ro/10-emotii-pe-care-le-traieste-orice-cititor/>

PAGINA 2

# Ce spune despre tine mediul în care îți place să citești

Atunci când ai o carte bună, vrei să te bucuri de ea într-un mediu aparte. Locul în care citești este extrem de important, pentru că te ajută să intri în poveste și spune ceva și despre personalitatea ta. Află detalii.

## **1. Cititorul care preferă liniștea**

Dacă ești genul care oprește toate zgomotele din casă, ascunde telefonul și nu suportă să fie întrerupt, când citește, atunci este clar că ai nevoie de liniște pentru lectură. În 1660, filosoful francez Blaise Pascal specula faptul că “toată nefericirea oamenilor apare dintr-un singur fapt, acela că nu pot sta liniștiți, în camera lor, să citească”. Pentru tine, însă, lucrurile sunt cu totul altele. Starea supremă de fericire este atunci când în cameră este liniște deplină și tot ce faci este să citești. Ești o persoană creativă și astfel de momente te încarcă, așa că bucura-te de ele.

## **2. Cititorul de cafenea**

Vorbele șoptite, clinchetul ceștilor de cafea formează ambientul ideal pentru tine, când vine vorba de lectură. Nu există loc mai frumos decât o cafenea! Cercetătorii elvețieni au constatat că zgomotul de fundal joacă un rol crucial în percepția umană, ajutându-i să ia decizii și să vadă lucrurile printr-o perspectiva diferită, așa că înțelegem plăcerea ta. Sigur, nu ai putea citi în țipete și zgomote de motoare, dar o cafenea îți oferă acea gălăgie plăcuta, ce te ajută să te concentrezi. Ești un extrovertit, îți place socializarea și ai mulți prieteni. Dacă pui la socoteală și personajele din cărți, ești chiar norocos.

## **3. Călătorul literar**

Ție îți place să petreci mult timp în mijloacele de transport, iar dacă ai și o carte cu tine, ești fericit cu adevărat. Drumul până la birou este o plăcere, pentru că este momentul în care nu exista nicio distracție și toată atenția ta este concentrată în carte. Ignori cu desăvârșire ce se întâmplă în jurul tău și ajungi la birou cu bateriile încărcate. Cu cât este drumul mai lung, cu atât mai bine pentru tine.

## **4. Cititorul de seară**

De pe noptiera ta de lângă pat nu lipsește niciodată o carte, pentru că nu concepi să îți închei ziua fără să răsfoiești câteva pagini. Și probabil nici nu știi cât bine îți faci! Studiile arată că oamenii care citesc înainte de culcare au un nivel de stres mai mic, își întăresc puterea de concentrare și își îmbunătățesc creativitatea. Pe lângă creier, și ochii beneficiază de această activitate, pentru că este cel mai bun exercițiu pentru vedere. Scriitorul englez Howards Jacobson a descris cel mai bine activitatea: “cuvintele îl țin pe cititor ocupat în orice moment, dar simți că ți-ai câștigat somnul, când te lupți cu îngerul înțelegerii la finalul unei zile lungi. Indiferent de cât de grea este lupta internă, o persoană care citește în pat are o aură de calm dobândit.”

## **5. Cititorul de baie**

Pentru tine, cititul în baie este o adevărată cultură. Este momentul tău de liniște, în care reușești să te deconectezi de tot și să lași lumea să se descurce singură pentru una, două ore. Ești însetat după cunoaștere și nu concepi să închei ziua fără o baie lungă și o carte.

## **6. Cititorul de vacanță**

Problema care apare, atunci când pleci în vacanță, este că nu reușești să te deconectezi de problemele pe care le ai la muncă sau în viața personală. O carte bună, însă, este întotdeauna o modalitate bună de a scăpa de realitate și a te relaxa. Specialiștii susțin că o carte bună te ajută să reduci și anxietatea, așa că nu renunța niciodată la acest obicei.

## **7. Ctitiorul care preferă audio-books**

Pentru tine, să asculți povestea este mai important și mai plăcut decât să o citești. Tu crezi că urechile sunt mai puternice decât ochii, iar faptul că naratorul își pot schimba tonul vocii, în funcție de situație, te ajută să înțelegi și mai bine povestea. Îți place să faci și alte lucruri în timp ce te bucuri de o carte bună, pentru că ești o persoană activă și vrei să faci cât mai multe lucruri într-un timp cât mai scurt.

## **8. Citești în timp ce mergi**

Dacă faci parte din această categorie, îți place să-ți asumi riscuri și nu lași nimic să intervină între tine și dragostea pentru lectură. Ai grijă, însă, să te asiguri că te afli pe suprafață sigură, atunci când faci asta, și nu va exista niciun pericol.

PAGINA 3

Top 10 carti care mi-au lasat in urma dorinta de a citi maim ult

1. Rebecca

Într-o călătorie la Monte Carlo, în calitate de domnișoară de companie a unei doamne din lumea bună, timida eroină din Rebecca se îndrăgostește de Maxim de Winter, un văduv deosebit de chipeș. Deși cererea lui în căsătorie o ia prin surprindere, ea acceptă fericită să se mărite cu el. Dar când ajung la Manderley, moșia soțului său, aflată pe coasta Cornwall-ului, Maxim pare total schimbat, iar tânăra soție este înspăimântată. Naivă și lipsită de experiență, fără prieteni în conacul izolat, își dă seama că abia îl cunoaște. Iar în fiecare colț al fiecărei odăi se află fantoma frumoasei sale prime soții, Rebecca, a cărei amintire este păstrată vie de teribila doamnă Danvers...

„Cu una dintre cele mai evocatoare fraze de deschidere scrise vreodată, romanul lui Daphne du Maurier are tot ceea ce un cititor și-ar putea dori… Emoționant și tulburător de romantic, Rebecca a devenit bestseller imediat după apariție și a continuat să farmece într-un fel sinistru de atunci încoace.“**Marie Claire**

„Unul dintre cele mai influente romane ale secolului XX. O carte uimitoare.“ **Sarah Waters**

„Cartea pe care orice scriitor ar vrea s-o fi scris.“ **Clare Mackintosh**

**2**

**Mandrie si prejudecata**

Elizabeth Bennet este întruchiparea perfectă a eroinei tipice pentru Jane Austen: inteligentă, generoasă, sensibilă, incapabilă de gelozie sau de orice alt păcat major. Am putea crede că asta o face o mironosiță insuportabilă, dar adevărul e că Lizzy este o tânără modernă și sofisticată, care, la nevoie, știe să dea o replică spirituală și politicoasă, însă mustind de sarcasm. Ocazia i se ivește din plin când îl cunoaște pe arogantul, dar onestul burlac Fitzwilliam Darcy, prototipul eroului romantic distant și intens masculin, care o tratează inițial cu superioritate și chiar cu grosolănie. Căci, fără îndoială, miza romanului Mândrie și prejudecată, întrebarea care a făcut și face generații de cititori să întoarcă filă după filă până în ziua de azi este: vor ajunge Elizabeth și domnul Darcy, în ciuda diferențelor care îi fac aparent incompatibili, să fie împreună?

Descoperiți răspunsul în această carte devenită clasică, savurând o poveste de dragoste scrisă după toate regulile artei și lăsându‑vă fermecați de personajele ei memorabile!

Cu Jane Austen, romanul european ajungea într-un punct de unde i se deschideau perspective neştiute până atunci. S-a spus despre cărțile ei că reprezintă „o artă a perfecțiunii clasice“: ele satisfac exigențele intelectuale ale cititorului. [...] Jane Austen a fost, fără îndoială, o scriitoare care, fără să se lase învinsă de pretențiile comerciale ale editorilor interesați să satisfacă gustul publicului, nu şi-a neglijat cititorii. **Dan Grigorescu**

[https://www.litera.ro](https://www.litera.ro/mandrie-si-prejudecata)

3

Maitrey – Mircea Eliade

Aceasta carte este cu adevarat una extrem de deosebita, a carei lectura iti indreapta imaginatia catre taramurile indepartate si absolut fascinante ale Indiei. Vei experimenta la un nivel profund un tinut plin de obiceiuri si traditie. ’’Maitrey’’ s-a bucurat de-a lungul timpului de un succes enorm atat in randul cititorilor cat si in randul criticilor. Romanul a fost publicat in anul 1933, iar la acea vreme autorul avea varsta de 26 de ani. In anii care au urmat dupa lansare, cartea a fost publicata in mai multe limbi, si vanduta in milioane de exemplare, ramanand inca printre cele mai celebre carti pe care nu trebuie sa le ratezi.

<http://foxi.ro/articol/top-carti-celebre>

4

Alchimistul – Paulo Coelho

Acest roman este fara indoiala, un roman inspirational care a avut efecte positive asupra tuturor cititorilor. Cartea este de-a dreptul uluitoare atat prin simplitatea ei cat si prin intelepciunea extraordinara. Profund umana, plina de culoare, si evocatoare, povestea fascinanta a lui Santiago este intr-adevar o marturie exceptionala despre cum oamenii isi pot schimba viata si pe ei insisi, urmandu-si visele, si mai ales despre cat este de important sa isi asculte fiecare om in parte, inima. Romanul a fost tradus in 81 de limbi, si a schimbat de-a lungul timpului, nenumarate vieti.

5

Sa ucizi o pasare cantatoare – Harper Lee

Acest roman absolut senzational trateaza mai multe tematici importante dar si oarecum spinoase in acelasi timp, cum ar fi educatia sau rasismul din perioada interbelica americana. De asemenea, Harper Lee mai aduce in prim plan si incapacitatea justitiei de a actiona impartial. Pornind de la aceste aspecte extrem de importante, autoarea exploreaza cu o delicatete extraordinara, problema moralitatii.

6

Un caz foarte straniu: doctorul Jekyll si domnul Hyde – Robert Louis Stevenson

Povestea interesanta si captivanta a unui medic cu personalitate dubla, spusa in aceasta carte, te va intriga si te va tine cu sufletul la gura pe toata durata lecturii. Daca ar fi sa folosim trei cuvinte pentru a descrie aceasta carte, atunci acestea ar fi genial, fantastic, si dualitate. Dupa ce termini de citit ’’Un caz foarte straniu: doctorul Jekyll si domnul Hyde’, vei intelege de ce nu este o intamplare ca povestea lui Stevenson sta la baza a numeroase productii cinematografice, precum si teatrale, dar si de ce acest roman inca rezista in topurile celor mai apreciate si faimoase productii literare. Chiar daca uni definesc aceasta scriere drept roman, am putea spune ca este mai degraba o nuvela, si nu una oarecare ci una exceptionala.

7

Povestirea cameristei – Margaret Atwood

Acest roman este o distopie care pur si simplu nu isi gaseste locul nici in literatura mainstream. Reprezinta mai degraba o fabula, sau chiar un fel de experiment de ’’ce-ar fi daca’’. Scriitoarea te forteaza de-a dreptul sa intri in mintea personajului principal, pana la acel punct in care efectiv ai senzatia ca atat obsesiile cat si temerile acesteia incep sa te urmareasca si pe tine. Acest lucru nu este cu siguranta usor de ignorat, mai ales atunci cand actiunea are loc intr-o zona a lumii in care sa fii femeie inseamna sa incetezi sa mai existi ca si fiinta umana, sa nu ai voie sa citesti o carte, sa nu detii nici un fel de proprietate, si mai ales sa fii un simplu obiect cu un scop extrem de bine de definit.

8

David Copperfield – Charles Dickens

In acest bildungsroman semi-autobiografic, cititorul va avea ocazia sa descopere tot felul de personaje dubioase. Charles Dickens spune povestea extrem de trista si destinul sfasietor al unui copil orfan de tata, copil care va trebui sa indure cruzimea si teroarea unui tata vitreg. In acelasi timp, cartea reprezinta si o cronica a societatii englezesti din perioada reginei Victoria. Aceasta carte ramane in istoria literaturii precum o carte de referinta, cu o rezonanta proprie, dar mai ales cu un ecou care se va plia pe sufletul tuturor cititorilor.

9

Jane Eyre – Charlotte Bronte

Cartea lui Bronte este acel gen de carte care iti dozeaza foarte bine starile, de la furie la extaz, curaj, nedumerire, emotie, si care te trece efectiv printr-un val de emotii de tot felul, pentru ca mai apoi sa te readuca cu picioarele pe pamant. Un carusel de sentimente si emotii, ’’Jane Eyre’’ te fascineaza inca din primele pagini, si te face sa nu lasi cartea din mana pana ce nu afli deznodamantul.

10

Fata din tren

Peste 1,8 milioane de exemplare vandute in doar patru luni, in Statele Unite.  
  
Tu nu o cunosti. Dar ea te cunoaste.  
   
Rachel merge in fiecare dimineata cu acelasi tren. stie ca va astepta la acelasi semnal defect, timp in care va urmari ritualul de dimineata al unui cuplu ce locuieste intr-o casa de langa calea ferata. I-a botezat „Jess si Jason“ si viata lor i se pare perfecta. Pana cand intr-o zi vede ceva ce o socheaza. Totul se schimba si Rachel are sansa de a lua parte la vietile pe care le-a observat doar de pe margine.  
  
Misterios si pasionant – *Fata din tren*este un thriller de prima mana, care te face dependent de viciul cititului. - S.J. Watson, autorul bestsellerului *Inainte sa adorm.*  
  
*Fata din tren*este un roman de suspans remarcabil. M-a tinut treaz o noapte intreaga. - Stephen King  
  
Cu siguranta va atrage nenumarati fani inraiti! - The New York Times  
Precum trenul care o poarta pe Rachel in fiecare zi, povestea serpuieste printre vietile anoste din suburbiile Londrei, iar cititorii o vor urmari cu sufletul la gura. - The Boston Globe  
  
Daca ti-a placut *Fata disparuta*, vei devora acest thriller psihologic: iti va schimba pentru totdeauna felul in care privesti vietile celorlalti. - People  
  
*Daca nu e niciun tren care sa mearga in sensul opus si daca mergem suficient de incet, cateodata pot sa-i zaresc, pentru o clipa, pe terasa casei lor. Daca nu, asa cum se intampla azi, mi-i inchipui. Jess sade cu picioarele ridicate pe masa de pe terasa, cu un pahar de vin in mana, Jason e in spatele sau, cu mainile pe umerii ei. Imi imaginez atingerea mainilor lui, greutatea lor, senzatia de siguranta si confort. Uneori ma surprind incercand sa-mi amintesc cand am avut parte ultima data de atingerea reala a unei persoane, de o imbratisare din tot sufletul sau de o strangere de mana, si simt cum mi se frange inima.*  
Paula Hawkins a lucrat ca jurnalist timp de cincisprezece ani inainte sa se dedice literaturii. Nascuta si crescuta in Zimbabwe, Paula s-a mutat la Londra in 1989, unde locuieste si acum. Fata din tren este primul sau thriller. A cunoscut un mare succes international, iar DreamWorks a cumparat drepturile de ecranizare.

PAGINA 4

CITATE

Noi suntem de părere că nu există plăcere mai mare decât cititul și că o cartea este un dar la existenței. Indiferent de gusturile literare, lectura trebuie să facă parte din viețile noastre deoarece prin intermediul ei reușim să ne lărgim perspectiva asupra lumii, ne sprijină dezvoltarea personală, ne hrăneşte spiritul și imaginaţia, ne motivează și ne încurajează întotdeauna, fiind alături de noi pe drumul vieții.

Așadar, având convingerea că și tu ne împărtășești gândurile, am pregătit o listă de citate celebre despre cărţi şi citit care te vor inspira să citeşti mai mult şi mai des:

1. *„Sunt o parte a tot ceea ce citesc.”* – Theodore Roosevelt
2. *„O carte adevărată nu este una pe care o citim, ci una care ne citeşte.”*– Wystan Hugh Auden
3. *„Lectura este o formă a fericirii. Ultima la care vom renunţa.”* – Fernando Savater
4. *„Lectura este o călătorie interioară!”*– Costel Zagan
5. *„Fiecare carte pare că închide in ea un suflet. Şi, cum o atingi cu ochii şi mintea, sufletul ţi se deschide ca un prieten bun.”* – Maxim Gorki
6. *„Niciodată doi oameni nu vor citi la fel una şi aceeaşi carte.”* -Edmund Wilson
7. *„Dacă nu-ţi place să citeşti, înseamnă că n-ai găsit cartea potrivită.”* – J. K. Rowling
8. *„Am citit o carte pe zi si toată viaţa mea a fost schimbată.”* – Orhan Pamuk
9. *„Cărţile sunt memoriile sufletelor frământate.”* – Valeria Mahok
10. *„O încăpere fără cărţi e ca un trup fără suflet.”* – Cicero
11. *„O carte bună nu are niciodata sfârşit.”* – R. D. Cumming
12. *„Când înveţi să citeşti, devii liber pentru totdeauna.”* – Frederick Douglass
13. *„Un cititor trăieşte o mie de vieţi înainte de a muri. Cel care nu citeşte trăieşte o singură viaţă.”* – George R. R. Martin
14. *„Cititorii pot fi împărţiţi în două categorii: aceia care citesc pentru a-şi aminti şi aceia care citesc pentru a uita.”* – Wiliam Phelps
15. *„Dacă am citi numai ce citesc alţii, am gândi la fel ca ei.”* – Haruki Murakami
16. *„Există crime mai mare decât aceea de a arde cărţile. Una dintre ele este să nu le citeşti.”* – Joseph Brodsky
17. *„Lectura este unicul mijloc prin care putem aluneca, uneori involuntar, în pielea, vocea sau sufletul altcuiva.”* – Joyce Carol Oates
18. *„Citim ca să aflăm că nu suntem singuri.”* – C.S. Lewis
19. *„Să alegi cinci cărți favorite e ca și cum ar trebui să alegi cinci părți ale corpului pe care ți-ar plăcea să nu le pierzi.”* –  Neil Gaiman
20. *„Arată-mi cărţile pe care le iubeşte şi voi cunoaşte omul mult mai bine decât prin prietenii săi muritori.”*–Dawn Adams
21. *„Întotdeauna mi-am imaginat Paradisul ca fiind un fel de bibliotecă.“* – Jorge Luis Borges
22. *„Cărţile bune nu îşi dezvăluie secretul de la început.“* – Stephen King
23. *„Asta e fascinant la cărţi: îţi permit să călătoreşti fără să faci un pas.“* – Jhumpa Lahiri
24. *„Dacă vrei să-mi zici cum este inima unui om, nu-mi spune ce citeşte, spune-mi ce reciteşte.“* – François Mauriac
25. *„Nu poţi deschide o carte şi să nu înveţi ceva.”* – Confucius
26. *„Cărţile se ghidează după morală, nu morala după cărţi.”*– Theophile Gautier
27. *„Orice început este o continuare, cartea vieţii e deschisă întotdeauna de la jumătate.”* – Wislawa Szymborska
28. *„Cărţile m-au învăţat să citesc corect realitatea.”* – Mircea Horia Simionescu
29. *„Cărţile, asemeni prietenilor, ar trebui să fie puţine şi bine alese.”* – Samuel Paterson
30. *„Unele cărţi par să fi fost scrise nu pentru a învăţa ceva din ele, ci pentru a afla că autorul a ştiut ceva.”* – Goethe
31. *„Părinţii ne ajută să devenim oameni, cărţile să rămânem.”* – Aurelian Silvestru
32. *„Mă tem de omul unei singure cărţi.”* – Sfântul Toma de Aquino
33. *„Carțile sunt făcute pentru oamenii care își doresc să trăiască altundeva.”*  – Mark Twain
34. *„O carte trebuie să fie ca un topor de gheaţă care să spargă mările îngheţate din sufletul tău.”  –*Franz Kafka
35. *„Când întâlnești un om cu un personalitate deosebită ar trebui să-l întrebi ce cărți citește.”* – Ralph Waldo Emerson
36. *„Cred că viața este precum o carte bună. Cu cât o parcurgi mai mult, cu atât începe să aibă sens.”*  – Harold Kushner
37. *„Cartea este cea mai bună armă împotriva intoleranței și ignoranței.”* – Lyndon Baines Johnson
38. *„Dacă există o carte pe care vrei s-o citeşti dar nu s-a scris încă, atunci trebuie s-o scrii tu.”*– Toni Morrison
39. *„O carte este un dar pe care îl poţi deschide iar şi iar.”* – Garrison Keillor
40. *„Să nu termini de citit o carte doar pentru că ai început-o.”* – John Witherspoon

<http://iubescsacitesc.ro/>

PAGINA 5- principala .

PETRARCA

Ziceţi că eu n-am prieteni? Am prieteni şi societatea lor mi-e foarte plăcută. Prieteni din toate ţările şi toate timpurile. Ei întotdeauna sunt lângă mine. Când îi chem, vin, când îi întreb îmi răspund. Unii din ei îmi povestesc despre cele ce sau întâmplat în timpurile trecute; alţii îmi spun ce se întâmplă în timpurile de faţă. Unii mă învaţă să trăiesc bine; alţii să mor bine. Ceilalţi prin veselia lor îmi risipesc grijile şi necazurile, unii îmi oţelesc inima în suferinţă; alţii mă învaţă să dispreţuiesc poftele inimii. Unii mă poartă de mână pe drumul cunoştinţelor; alţii mă îndreaptă pe cărarea virtuţilor. Vreo răsplată pentru atâtea binefaceri nu cer; nu cer nimic decât adăpostul unei încăperi modeste unde să fie scutiţi de pulbere. Când ies din casă îi iau cu mine pe cărările pe unde merg. Le place mai mult decât zgomotele oraşelor, liniştea câmpurilor şi umbra arborilor. Şi ştiţi voi cine-mi sunt aceşti buni şi nedespărţiţi şi atât de puţin pretenţioşi prieteni? Prietenii mei, cărţile!  Cărţile ne delectează până la măduva oaselor, ne grăiesc, ne dau sfaturi şi sunt unite cu noi printro familiaritate vie şi armonioasă.

MONTAIGNE

Ca să scap de un gând sâcâitor, cel mai bun lucru e să recurg la cărţi; ele mă atrag cu uşurinţă şi îmi alungă gândurile.

Cărţile au multe însuşiri pentru acei care ştiu să le aleagă.

Studiul acesta al oamenilor, înţeleg prin asta mai ales al acelora care nu trăiesc decât prin memoria cărţilor, dă roade fără de preţ.

Nu cer cărţilor decât să petrec cinstit fiindcă îmi plac sau dacă învăţ nu caut decât ştiinţa cunoaşterii de mine însumi şi învăţătura să trăiesc şi să mor bine.

Nu caut în cărţi decât plăcerea unei distracţii cinstite.

Contactul cu cărţile mă dezleagă în orice clipă de tovărăşiile care mă supără, îmi alină bătrâneţea şi singurătatea.